**Kommissorium for DBTU’s breddeudvalg.**

**Mission:**

Breddeudvalget arbejder for at fremme dansk bordtennis ved at synliggøre aktiviteter samt mulighederne for at spille bordtennis i klub.

**Struktur:**

DBTU’s udvalg består af 3 til 5 medlemmer. Formanden vælges for 2 år ad gangen i lige år. Øvrige medlemmer vælges ligeledes for 2 år ad gangen – halvdelen i ulige år og den anden halvdel i lige år.

Et medlem af bestyrelsen fungerer som kontaktperson til udvalget og kan til enhver tid deltage i udvalgets møder. Kontaktpersonen skal sikre, at udvalgets arbejde harmonerer med DBTU’s overordnede mål og visioner og sikre at bestyrelsen er opdateret om udvalgets tiltag og aktiviteter.

En udviklingskonsulent deltager i møderne, hvis den aktuelle dagsorden fordrer det. Dette vurderes af udvalgets formand, udviklingskonsulent og bestyrelsens kontaktperson.

Breddeudvalget har eget budget udstukket af bestyrelsen.

**Ansvar, kompetencer og opgaver:**

Breddeudvalget står til ansvar overfor årsmødet og bestyrelsen.

Breddeudvalget arbejder inden for nedenstående områder:

* **Skoleområdet.** Her støtter breddeudvalget de lokale klubber til aktiviteter og tilbud, der kan øge synligheden af bordtennissporten i lokalområdet via
  + Udarbejder vejledninger og materialer til klubbernes aktiviteter i samarbejde med skoler, SFO’er og fritidshjem.
  + Klubtilskud for partnerskabsaftalerne, der er forankret i breddeudvalgets budget.
* **SFO-turnering**, hvor breddeudvalget
  + Sikre de overordnede retningslinje for turneringen
  + Sikre en udbredelse af SFO turneringen, så det bliver et landsdækkende tilbud. Hvilket kræver Lokalunionernes involvering og afholdelse af Lokalunionsmesterskaber for SFO’er.
  + Koordinering og afholdelse af den landsdækkende finale.
* **Synlighed af bordtennissporten**
  + Tager initiativ til og udbreder kendskabet til mulige klubaktiviteter i forbindelse med **Bordtennissens Dag** i uge 36 med start i 2015.
* **Støtter op om DBTUs breddeaktiviteter og aktivitet, der tæller i fordelingsnøglen f.eks.** 
  + Giver økonomisk støtte til klubber, der arrangerer bordtennislejre, der er i overensstemmelse med fordelingsnøglens gældende regler.
  + DM i rating i form af støtte til invitation og præmier
* **Breddeudvalget fungerer som sparring for udviklingskonsulenterne inden for f.eks.**
  + Rekruttering og fastholdelse af spillere
  + Udvikling af klubaktiviteter og tilbud herunder klubservices
  + Aktiviteter målrettet piger/kvinder for en bedre kønsfordeling
  + Udbredelse af bordtennis til nye målgrupper f.eks. Slagstyrke60